NARIADENIE RADY (ES) č. 913/2006
z 19. júna 2006,
ktorým sa mení a dopĺňa príloha k nariadeniu (ES) č. 2042/2000, ktorým sa ukladá konečné antidumpingové clo na dovoz televíznych kamerových systémov s pôvodom v Japonsku
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“),
so zreteľom na návrh predložený Komisiou po porade s poradným výborom,
keďže:
A. PREDCHÁDZAJÚCE POSTUPY
(1)
Rada uložila nariadením (ES) č. 1015/94 (2) konečné antidumpingové clo na dovoz televíznych kamerových systémov (TCS) s pôvodom v Japonsku.
(2)
V septembri 2000 Rada nariadením (ES) č. 2042/2000 (3) potvrdila v súlade s článkom 11 ods. 2 základného nariadenia konečné antidumpingové clo uložené nariadením (ES) č. 1015/94 (následne zmeneným a doplneným).
(3)
V článku 1 ods. 3 písm. e) nariadenia (ES) č. 2042/2000 Rada osobitne vyňala z rozsahu pôsobnosti antidumpingového cla kamerové systémy uvedené v prílohe k uvedenému nariadeniu (ďalej len „príloha“), ktoré predstavujú vysokokvalitné profesionálne kamerové systémy, na ktoré sa technicky vzťahuje definícia výrobku podľa článku 1 ods. 2 uvedeného nariadenia, ktoré však nemožno považovať za televízne kamerové systémy.
(4)
Komisia začala preskúmanie podľa článku 11 ods. 2 základného nariadenia o antidumpingových opatreniach, ktoré sa uplatňujú na dovoz televíznych kamerových systémov s pôvodom v Japonsku, na základe oznámenia z 29. septembra 2005 (4).
B. PREŠETROVANIE TÝKAJÚCE SA NOVÝCH MODELOVPROFESIONÁLNYCH KAMEROVÝCH SYSTÉMOV
1. POSTUP
(5)
Dvaja japonskí vyvážajúci výrobcovia, a to Matsushita a Hitachi Denshi (Europa) GmbH (ďalej len „Hitachi“), informovali Komisiu, že majú v úmysle uviesť na trh Spoločenstva nové modely profesionálnych kamerových systémov, a požiadali Komisiu, aby zaradila tieto nové modely profesionálnych kamerových systémov vrátane ich príslušenstva do prílohy k nariadeniu (ES) č. 2042/2000, a tým ich vyňala z rozsahu pôsobnosti antidumpingového cla.
(6)
Komisia príslušným spôsobom informovala priemyselné odvetvia Spoločenstva a začala prešetrovanie obmedzené na stanovenie toho, či príslušné výrobky podliehajú antidumpingovému clu a či by mala byť operatívna časť nariadenia (ES) č. 2042/2000 zodpovedajúcim spôsobom zmenená a doplnená.
2. MODELY PODROBENÉ PREŠETROVANIU
(7)
Prijaté žiadosti o oslobodenie sa vzťahujú na tieto modely kamerových systémov dodávané s príslušnými technickými informáciami:
Matsushita:
-
hlava kamery AK-HC910L,
-
hlava kamery AK-HC1500G,
-
ovládacia jednotka kamery AK-HRP900,
-
ovládacia jednotka kamery AK-HRP150.
Všetky modely boli prezentované ako novšie verzie modelov, ktoré už boli vyňaté z platných antidumpingových opatrení.
Hitachi:
-
hlava kamery DK-H31,
-
diaľkový ovládač RU-3300N.
Oba modely boli prezentované ako novšie verzie modelov, ktoré už boli vyňaté z platných antidumpingových opatrení. Nepredávajú sa s trojosovým systémom ani trojosovým adaptérom a používajú sa ako bezpečnostné kamery a na videokonferencie, ako aj v laboratóriách a knižniciach.
3. ZISTENIA
a) Hlavy kamier AK-HC910L a AK-HC1500G, ovládacie jednotky kamier AK-HRP900 a AK-HRP150
(8)
Na hlavy kamier AK-HC910L a AK-HC1500G a riadiace jednotky kamier AK-HRP900 a AK-HRP150 sa vzťahuje opis výrobkov podľa článku 1 ods. 2 nariadenia (ES) č. 2042/2000. Používajú sa však najmä ako profesionálne príslušenstvo a považujú sa za profesionálne kamerové systémy podľa článku 1 ods. 3 písm. e) nariadenia (ES) č. 2042/2000. V dôsledku tejto skutočnosti by sa tieto modely mali vyňať z rozsahu pôsobnosti súčasných antidumpingových opatrení a zaradiť do prílohy k nariadeniu (ES) č. 2042/2000.
(9)
V súlade so zavedenou praxou inštitúcií Spoločenstva by mal byť tento televízny kamerový systém oslobodený od antidumpingového cla odo dňa, keď útvary Komisie prijali príslušnú žiadosť o oslobodenie. Dovoz týchto kamier a ich príslušenstva, uskutočnený 5. septembra 2005 a neskôr, by preto mal byť od tohto dňa oslobodený od antidumpingového cla:
Matsushita:
-
hlava kamery AK-HC910L,
-
hlava kamery AK-HC1500G,
-
ovládacia jednotka kamery AK-HRP900,
-
ovládacia jednotka kamery AK-HRP150.
b) Hlavy kamery DK-H31 a diaľkový ovládač RU-3300N
(10)
Na hlavu kamery DK-H31 a diaľkový ovládač RU-3300N sa vzťahuje opis výrobkov v článku 1 ods. 2 písm. a) nariadenia (ES) č. 2042/2000. Používajú sa však najmä na profesionálne účely a na trhu ES sa nepredávajú s príslušným trojosovým systémom ani adaptérom. Z tohto dôvodu sa dospelo k záveru, že tieto modely by sa mali považovať za profesionálne kamerové systémy podľa článku 1 ods. 3 písm. e) nariadenia (ES) č. 2042/2000. V dôsledku tejto skutočnosti by sa tieto modely mali vyňať z rozsahu pôsobnosti súčasných antidumpingových opatrení a zaradiť do prílohy k nariadeniu (ES) č. 2042/2000.
(11)
V súlade so zavedenou praxou inštitúcií Spoločenstva by mal byť tento televízny kamerový systém oslobodený od antidumpingového cla odo dňa, keď útvary Komisie prijali príslušnú žiadosť o oslobodenie. Dovoz týchto kamier a ich príslušenstva, uskutočnený 3. novembra 2005 a neskôr, by preto mal byť od tohto dňa oslobodený od antidumpingového cla:
Hitachi:
-
hlava kamery DK-H31,
-
diaľkový ovládač RU-3300N.
4. INFORMOVANIE ZÚČASTNENÝCH STRÁN A ZÁVERY
(12)
Komisia informovala výrobné odvetvie Spoločenstva a vývozcov televíznych kamerových systémov o svojich zisteniach a poskytla im možnosť predložiť ich stanoviská. Žiadna zo strán voči zisteniam Komisie nenamietala.
(13)
Na základe uvedeného by sa malo nariadenie (ES) č. 2042/2000 zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha k nariadeniu (ES) č. 2042/2000 sa nahrádza textom prílohy k tomuto nariadeniu.
Článok 2
1. Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
2. Toto nariadenie sa vzťahuje na dovozy týchto modelov, ktoré vyrábajú a vyvážajú do Spoločenstva títo vyvážajúci výrobcovia:
a)
Matsushita od 5. septembra 2005:
-
hlava kamery AK-HC910L,
-
hlava kamery AK-HC1500G,
-
ovládacia jednotka kamery AK-HRP900,
-
ovládacia jednotka kamery AK-HRP150;
b)
Hitachi od 3. novembra 2005:
-
hlava kamery DK-H31,
-
diaľkový ovládač RU-3300N.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 19. júna 2006